CELEX: 62017TN0798
Language: mt
Date: 2017-12-08 00:00:00
Title: Kawża T-798/17: Rikors ippreżentat fit-8 ta’ Diċembru 2017 – Fabio de Masi u Yanis Varoufakis vs Il-Bank Ċentrali Ewropew

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/39
            
         Rikors ippreżentat fit-8 ta’ Diċembru 2017 – Fabio de Masi u Yanis Varoufakis vs Il-Bank Ċentrali Ewropew
   (Kawża T-798/17)
   (2018/C 042/55)
   Lingwa tal-kawża: il-Ġermaniż
   
      Partijiet
   
   
      Rikorrenti: Fabio De Masi (Hamburg, il-Ġermanja) u Yanis Varoufakis (Ateni, il-Greċja) (rappreżentant: Professur A. Fischer-Lescano)
   
      Konvenut: Il-Bank Ċentrali Ewropew
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla d-deċiżjoni – innotifikata bl-ittra tas-16 ta’ Ottubru 2017 – li permezz tagħha l-Bord Eżekuttiv tal-Bank Ċentrali Ewropew ċaħad it-talba tar-rikorrenti ta’ aċċess għad-dokument tal-Bank Ċentrali Ewropew tat-23 ta’ April 2015 intitolat “Responses to questions concerning the interpretation of Art. 14.4 of the Statute of the ESCB and of the ECB”;
            
         
               —
            
            
               tikkundanna lill-konvenut, konformement mal-Artikolu 87(2) tar-Regoli tal-Proċedura tal-Qorti Ġenerali, għall-ispejjeż, inklużi dawk ta’ eventwali intervenjenti.
            
         
      Motivi u argumenti prinċipali
   
   Insostenn tar-rikors, ir-rikorrenti jinvokaw żewġ motivi.
   
               1.
            
            
               L-ewwel motiv ibbażat fuq l-applikazzjoni żbaljata t-tieni inċiż tal-Artikolu 4(2) tad-Deċiżjoni tal-Bank Ċentrali Ewropew tal-4 ta’ Marzu 2004 dwar l-aċċess pubbliku għad-dokumenti tal-Bank Ċentrali Ewropew (ECB/2004/3) (1)
               
               
                           —
                        
                        
                           Ir-rikorrenti jallegaw li pubblikazzjoni tal-opinjoni legali inkwistjoni ma tippreġudikax l-assistenza legali tal-konvenut u li hemm interess pubbliku superjuri li jiġġustifika l-pubblikazzjoni tagħha. Barra minn hekk, jirriżulta wkoll nuqqas ta’ evalwazzjoni u ta’ motivazzjoni.
                        
                     
         
               2.
            
            
               It-tieni motiv ibbażat fuq l-applikazzjoni żbaljata tal-ewwel subparagrafu tal-Artikolu 4(3) tad-Deċiżjoni tal-Bank Ċentrali Ewropew tal-4 ta’ Marzu 2004 dwar l-aċċess pubbliku għad-dokumenti tal-Bank Ċentrali Ewropew (ECB/2004/33)
               
                           —
                        
                        
                           L-użu intern tal-opinjoni legali inkwistjoni fil-kuntest ta’ deliberazzjonijiet u ta’ konsultazzjonijiet preliminari fi ħdan il-BĊE, jew intiża għal skambji ta’ veduti bejn il-BĊE u l-banek nazzjonali, ma huwiex affettwat minn pubblikazzjoni.
                        
                     
         
      (1)  Deċiżjoni tal-Bank Ċentrali Ewropew tal-4 ta’ Marzu 2004 dwar l-aċċess pubbliku għad-dokumenti tal-Bank Ċentrali Ewropew (ECB/2004/3) (ĠU Edizzjoni Speċjali bil-Malti, Kapitolu 1, Vol. 5, p. 51).